CELEX: 62013CN0382
Language: da
Date: 2013-07-04 00:00:00
Title: Sag C-382/13: Anmodning om præjudiciel afgørelse indgivet af Centrale Raad van Beroep (Nederlandene) den 4. juli 2013 — C.E. Franzen m.fl. mod Raad van bestuur van de Sociale verzekeringsbank (Svb)

21.9.2013   
            
            
               DA
            
            
               Den Europæiske Unions Tidende
            
            
               C 274/8
            
         Anmodning om præjudiciel afgørelse indgivet af Centrale Raad van Beroep (Nederlandene) den 4. juli 2013 — C.E. Franzen m.fl. mod Raad van bestuur van de Sociale verzekeringsbank (Svb)
   (Sag C-382/13)
   2013/C 274/14
   Processprog: nederlandsk
   
      Den forelæggende ret
   
   Centrale Raad van Beroep
   
      Parter i hovedsagen
   
   
      Sagsøgere: C.E. Franzen, H.D. Giesen og F. van den Berg
   
      Sagsøgt: Raad van bestuur van de Sociale verzekeringsbank (Svb)
   
      Præjudicielle spørgsmål
   
   
               1a)
            
            
               Skal artikel 13, stk. 2, litra a), i forordning nr. 1408/71 (1) fortolkes således, at en i en medlemsstat hjemmehørende person, der er omfattet af forordningens anvendelsesområde, og som i ikke mere end to eller tre dage pr. måned i henhold til en tilkaldekontrakt (»oproepcontract«) udøver lønnet beskæftigelse på en anden medlemsstats område, på dette grundlag er omfattet af beskæftigelsesstatens lovgivning om social sikring?
            
         
               1b)
            
            
               Såfremt spørgsmål 1a besvares bekræftende, er den pågældende da omfattet af beskæftigelsesstatens lovgivning om social sikring på såvel de dage, hvor beskæftigelsen udøves, som på de dage, hvor beskæftigelsen ikke udøves, og i bekræftende tilfælde, hvor længe er han da omfattet efter den seneste faktisk udøvede beskæftigelse?
            
         
               2)
            
            
               Er artikel 13, stk. 2, litra a), jf. artikel 13, stk. 1, i forordning nr. 1408/71 til hinder for, at en vandrende arbejdstager, der er omfattet af beskæftigelseslandets lovgivning om social sikring, i medfør af nationale bestemmelser i bopælslandet anses for forsikret efter AOW i dette sidstnævnte land?
            
         
               3a)
            
            
               Skal EU-retten, i særdeleshed bestemmelserne om arbejdskraftens frie bevægelighed og/eller om unionsborgernes frie bevægelighed, fortolkes således, at den under de i sagerne foreliggende omstændigheder er til hinder for anvendelse af en national bestemmelse som AOW’s og/eller AKW’s artikel 6a, der bestemmer, at en i Nederlandene bosat vandrende arbejdstager ikke kan forsikres efter AOW og/eller AKW, fordi han udelukkende er omfattet af lovgivningen om social sikring i Tyskland, også i den situation, hvor denne arbejdstager som »geringfügig Beshäftigte« i Tyskland er udelukket fra forsikring med henblik på »Altersrente« og ikke har ret til »Kindergeld«?
            
         
               3b)
            
            
               Har det derudover nogen betydning for besvarelsen af spørgsmål 3a, at det var muligt at tegne en frivillig AOW-forsikring, eller at det var muligt at anmode Sociale Verzekeringsbank om at bringe en aftale som omhandlet i artikel 17 i forordning nr. 1408/71 i stand?
            
         
      (1)  Rådets forordning (EØF) nr. 1408/71 af 14.6.1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, EFT 1971 II, s. 366.